sagorsarker/bangla-wikipedia huggingface dataset:
চীনাভাষী

চীনা ভাষী বিশ্ব বা সিনোফোন একটি নূতন শব্দ যা মৌলিকভাবে <nowiki>"</nowiki>চীনাভাষী"কে বোঝায়, সাধারণভাবে  একজন ব্যক্তি যিনি কমপক্ষে এক প্রকারের চীনা ভাষা বলতে পারেন সেই ব্যক্তি। একাডেমিক লেখকগণ সিনোফোন "চীনা-ভাষী অঞ্চল" দ্ব্যর্থক অর্থে ব্যবহার করেন : হয় বিশেষভাবে "চীন ও তাইওয়ান ব্যতীত চীনা-ভাষী অঞ্চল যেখানে এটি একটি সংখ্যালঘু ভাষা " অথবা যেখানে এটি একটি সরকারী ভাষা সেই অঞ্চলসহ, সাধারণভাবে "চীনা-ভাষী এলাকা "।   অনেক লেখক সিনোফোন বিশ্ব শব্দবিন্যাসটি   বৃহত্তর চীনের বাইরে প্রবাসী চীনা অঞ্চল বোঝাতে ব্যবহার করেন এবং কিছুজন, সমগ্র চীনা ভাষী বিশ্বের জন্য ব্যবহার করেন।  ম্যান্ডারিন চীনা আজ সবচেয়ে বেশি ব্যবহৃত কথ্য ভাষা  যা প্রায় এক বিলিয়ন মানুষ অর্থাৎ বিশ্বের জনসংখ্যার প্রায় ২০% এই ভাষায় কথা বলেন।
সিনোফনের ব্যুৎপত্তি ", চীন-" "China; চীনা" (cf. সিনোলজী) ও "-ফোন" "একটি নির্দিষ্ট ভাষাভাষী" (cf. Arabophone).
এডওয়ার্ড ম্যাকডোনাল্ড (২০১১) দাবি করেন সিনোফোন শব্দটি , ২০০৫ সালে গ্যারেমি বারেমে (অস্ট্রেলিয়া ন্যাশনাল ইউনিভার্সিটি) এবং শু-মে শিহ (ইউসিএলএ) দ্বারা "মনে হয় প্রশান্ত মহাসাগরের উভয় পাশে আলাদাভাবে এবং একযোগে উদ্ভাবন হয়েছে।"  বারেমে (২০০৮) , "সিনোফোন বিশ্ব"  ""ব্যক্তিসমূহ  বা সম্প্রদায় দ্বারা গঠিত যারা এক বা অন্য - বা প্রকৃতপক্ষে, একাধিক চীনা ভাষা এবং উপভাষাসমূহকে মানে বার করার জন্য অথবা পৃথিবীর জন্য ব্যবহার করে এবং পড়া, লেখা বা বিভিন্ন ইলেকট্রনিক মাধ্যমের সাথে একটি সংযুক্তি দিয়ে ব্যবহার করে" হিসাবে ব্যাখ্যা করেন।  
শিহ(২০০৪:২৯) বলেন," "সিনোফোন" সাহিত্যের দ্বারা আমি মনে করি, চীনের বাইরে পৃথিবীর বিভিন্ন অংশে চীনের ভাষাতত্ত্বকারী দ্বারা চীনা ভাষায় লিখিত সাহিত্য, চীন থেকে "চীনা সাহিত্য" -ধর্মীয়তা থেকে আলাদা।"
যাই হোক এর আগেও দুবার সিনোফোনের উল্লেখ ছিল।
১। রুথ কিন (১৯৮৮: ২৩১) চীনা সাহিত্যে "প্রধানভূমি, তাইওয়ান, হংকং, সিঙ্গাপুর, ইন্দোনেশিয়া এবং মার্কিন যুক্তরাষ্ট্র " "সিনোফোন সম্প্রদায়"   হিসাবে উল্লেখ করেছেন।
২। রবার্টস (২০০১:১২) ফরাসি ছাত্রের তুলনা করেন
ক) অ্যাংলোফোন " ইংরেজি তাদের মাতৃভাষা"।
"খ) অ্যালোফোন" ( ক্যুবেক ইংরেজি অর্থে) "ইংরেজি ছাড়া বা ফরাসি  তাদের মাতৃভাষা।
গ) সিনোফোন হিসাবে সংজ্ঞায়িত করেন "ক্যানটোনীজ/ম্যান্ডারিন ভাষী।"
যদিও "অক্সফোর্ড ইংরেজি অভিধান"  এখনো সিনোফোন শব্দটিকে অন্তর্ভুক্ত "করেননি", কিন্তু ১৯০০সালে সর্বপ্রথম ব্যবহৃত ফরাসি থেকে ধার করা ইংরাজি শব্দ "ফ্রাঙ্কোফোন" "ফরাসীভাষী" এবং  "অ্যাংলোফোন"  "ইংরাজিভাষী" শব্দ দুটি নথিভুক্ত করে।   ১৯৮৩ সালে এই ফরাসি ভাষা যা প্রথম সিনোফোন "চীনাভাষী" ব্যবহার করেছিল (CNRTL ২০১২) আলাদা করে "ফ্রাঙ্কোফোন" , যার অর্থ , ফরাসিভাষী, বিশেষত এমন একটি অঞ্চলে যেখানে দুই বা ততোধিক ভাষায় কথা বলা হয় " এবং ফ্রাঙ্কোফোনি ,  "ফ্রেঞ্চভাষী, সমষ্টিগতভাবে, ফরাসি-ভাষী বিশ্বের" (সাধারণভাবে  ইন্টারন্যাশনাল ডি লা ফ্রাঙ্কোফোনিক সংগঠনকে সংক্ষেপ করে)।
হুন সায়েইজি ইংরেজি শব্দভাণ্ডারে সিনোফোনি বা সিনোফোনিয়ার মতো এক সমন্বিত শব্দের অভাব বলে মনে করে,  এইভাবে সিনাফোন শব্দটি ব্যবহার করে "চীনাভাষী, বিশেষ করে একটি অঞ্চলে যেখানে এটি একটি সংখ্যালঘু ভাষা" এবং চীনাভাষী বিশ্বের "চীন ও তাইওয়ানসহ সব চীনা ভাষাভাষী এলাকা, " উভয়ই বোঝান।
আব্দুল গণি খান

গণি খান (পশতু: غني خان) ‎ (১৯১৪–১৯৯৬) ছিলেন একজন পাকিস্তানি পশতু ভাষার কবি, শিল্পী, লেখক, রাজনীতিবিদ এবং বিংশ শতাব্দীর দার্শনিক। তিনি খান আব্দুল গফফার খানের পুত্র ছিলেন এবং খান আব্দুল ওয়ালি খান এর বড় ভাই।
খান আব্দুল গণি খান ব্রিটিশ ভারতের উত্তর-পশ্চিম সীমান্ত প্রদেশের হাথনগরে জন্মগ্রহণ করেন অথবা আজকালকার দিনে পাকিস্তানের খাইবার পাখতুনখোয়া চরসাবাদের উটমানজাই গ্রামে। তিনি লাল শার্ট নেতা খন্দকার আব্দুল গফফার খানের পুত্র এবং খান আব্দুল ওয়ালী খানের বড় ভাই ছিলেন। তার স্ত্রী রোশন একটি ফার্সি বংশোদ্ভূত পরিবার থেকে এসেছে এবং নওয়াব রুস্তম জং এর কন্যা ছিলেন। তিনি শান্তিনিকেতনে রবীন্দ্রনাথ ঠাকুরের বিশ্ববিদ্যালয়ে শিল্প একাডেমিতে অধ্যয়ন করতে গিয়েছিলেন এবং সেখানে চিত্রাঙ্কন এবং ভাস্কর্য তিনি বিশেষ জ্ঞান লাভ করেন। তিনি ইংল্যান্ড সফর করেন এবং পরবর্তীতে মার্কিন যুক্তরাষ্ট্রের সুগার টেকনোলজিতে অধ্যয়ন শুরু করেছিলেন। এরপর তিনি ভারতে ফিরে এসে ১৯৩৩ সালে তাখত ভাই চিনি কলে কাজ শুরু করেন। তার পিতার প্রভাবের কারণে তিনি ব্রিটিশ ভারতে পশতুদের পক্ষে যুক্তিযুক্ত রাজনীতিতে জড়িত ছিলেন। তিনি ১৯৪৮ সালে তিনি পাকিস্তান সরকার কর্তৃক গ্রেফতার হন, যদিও তিনি ঐল সময়ে রাজনীতি থেকে অব্যহতি নিয়েছিলেন। তিনি গ্রেফতার হওয়ার পর সারা দেশের বিভিন্ন কারাগারে ১৯৫৪ সাল পর্যন্ত কারাভোগ করেন। ওই বছরগুলিতেই তিনি তার কবিতা লেখা শুরু করেছিলেন দা পাঞ্জরে চঘার, যেটি তার জীবনের শ্রেষ্ঠ লেখা বলে মনে করা হয়। গণি খান বেশিরভাগ সময়ই সাহিত্যে অবদান রেখে পাকিস্তান সরকারের কাছ থেকে প্রশংসা লাভ করেন এবং পাশাপাশি বিভিন্ন পুরস্কার লাভ করেন (যদিও প্রায়শই অপ্রকাশিত ছিল) কিন্তু তার জীবনের বেশিরভাগ সময়ই কেটেছে পাকিস্তান সরকার কর্তৃক উপেক্ষা শিকার হয়ে। পাখতো সাহিত্য ও চিত্রশিল্পে তার অসাধারণ অবদানের জন্য পাকিস্তানের প্রেসিডেন্ট জেনারেল মুহাম্মদ জিয়া উল হক তাকে (২৩ মার্চ, ১৯৮০) তারিখে সম্মানজনক পুরস্কার সিতারা-ই-ইমতিয়াজের পুরস্কারে ভুষিত করেন।
খান আবদুল গনি খান ১৯৯৬ সালের ১৫ মার্চ তারিখে মৃত্যুবরণ করেন এবং চরসাদার উতমানজাইয়ে দাফন করা হয়।
তার মৃত্য পরবর্তী সময়ে খাইবার-পাখতুনখোয়া প্রদেশের সরকার তার অসাধারণ কৃতিত্বের স্বীকৃতিস্বরূপ একটি পাবলিক লাইব্রেরী নির্মাণ করে এবং তার প্রতি স্মৃতিচারনার জন্য জায়গা জুড়ে একটি উদ্যান তৈরী করা হয়। উদ্যানটির নামকরণ করা হয় গনি দেরাই বা গনি এর টিলা। এই জায়গাটি তার বাড়ির খুব কাছাকাছি অবস্থিত একটি ঐতিহাসিক ঢিপি দারুল-আমান।
হটু বিদ্যালঙ্কার

হটু বিদ্যালঙ্কার (১৭৭৫ - ১৮৭৫) আঠেরোশ শতকের একজন মহিলা পণ্ডিত, চিকিৎসক ও বৈয়াকরণিক। তিনি রূপমঞ্জরি নামেও পরিচিতা ছিলেন।
হটু বিদ্যালঙ্কার বর্ধমান জেলার কলাইঝুটি গ্রামে জন্মগ্রহণ করেন। তার পিতা নারায়ন দাসও শাস্ত্রে সুপণ্ডিত ছিলেন।
পিতার মৃত্যুর পর শ্রাদ্ধাদি সম্পন্ন করে তিনি গুরুগৃহে ফিরে যান। ব্যাকরণ পাঠ শেষে তিনি সারগ্রাম নিবাসী আচার্য গোকুলানন্দ তর্কালঙ্কার এর কাছে সাহিত্য ছাড়াও চরক সুশ্রুত ইত্যাদি চিকিৎসা শাস্ত্র অধ্যয়ন করেন। তার কাছে বহু চিকিৎসক আসতেন চিকিৎসাবিদ্যা গ্রহণের জন্যে। তদানীন্তন যুগে একজন মহিলা হয়েও পুরুষ ছাত্রদের শিক্ষাদান করে সমাজে সাহসিকতার পরিচয় দেন। তিনি পুরুষদের মত মস্তক মুন্ডন, শিখা ধারণ ও উত্তরীয় পরতেন। সংস্কৃত ব্যাকরণ, কাব্য, স্মৃতি ও নব্যান্যায়ে তিনি বিশেষ পারদর্শিতা লাভ করে বারাণসীতে এক চতুষ্পাঠী স্থাপন করেছিলেন। হটু বিদ্যালঙ্কার আজীবন অবিবাহিতা ছিলেন। সমগ্র জীবন জ্ঞান ও চিকিৎসা বিদ্যার আরাধনা করেছেন।
লেডিকেনি (মিষ্টি)

লেডিকেনি বা লেডি কেনি হল ভারতের পশ্চিমবঙ্গ রাজ্যের একটি জনপ্রিয় ভারতীয় মিষ্টি। এটি একটি হালকা ভাজা লালচে-বাদামী গোলাকার মিষ্টি যা ছানা এবং ময়দা দিয়ে তৈরি এবং চিনির তরল রসের মধ্যে ভেজানো থাকে। ১৮৫৬-৬২ সালের মধ্যে ভারতে গভর্নর-জেনারেল চার্লস ক্যানিংয়ের স্ত্রী লেডি ক্যানিংয়ের নামে নামকরণ করা হয় মিষ্টির এবং সকলের কাছে মিষ্টিটি লেডিকেনি নামে পরিচিত হয়।
মিষ্টিটি ১৯ শতকের মাঝামাঝি সময়ে কলকাতায় প্রথমে তৈরি হয় বা জন্মগ্রহণ করে। মিষ্টি এর উৎপত্তি সংক্রান্ত বিভিন্ন কিংবদন্তি আছে। সর্বাধিক জনপ্রিয় কিংবদন্তি অনুসারে, ১৮৫৬ থেকে ১৮৬১ সাল পর্যন্ত তার মৃত্যুর পর ভারতে থাকার সময় তিনি লেডি ক্যানিংয়ের সম্মানে ভীম চন্দ্র নাগ কর্তৃক একটি বিশেষ মিষ্টি প্রস্তুত করেছিলেন। গল্পের কিছু সংস্করণে, ১৮৫৬ সালে লেডি ক্যানিং এর ভারত সফরের জন্য মিষ্টিটি প্রস্তুত করা হয়েছিল, অন্য সংস্করণে, তার জন্মদিন উপলক্ষ্যে এটি প্রস্তুত করা হয়েছিল। গল্পের কিছু বৈচিত্র্য যে এটি তার প্রিয় ডেজার্ট হয়ে ওঠে, যা তিনি প্রতিটি উপলক্ষ্যের জন্য দাবি করতেন। আরেকটি কিংবদন্তির মতে, বিদ্রোহের পর ১৮৫৭ সালে বাহারামপুরের কন্সরফারদের দ্বারা ক্যানিং ও তার স্ত্রীকে এই মন্দিরে স্মরণ করা হয়। 
১৮৬১ সালে লেডি ক্যানিং মারা যান। তখন থেকেই মিষ্টি বাংলায় প্রচুর জনপ্রিয়তা অর্জন করেছে। এই মিষ্টিটি সেই সময় নিমন্ত্রিতদের ভোজে না দিলে অনুষ্ঠান বা ভোজ অসম্পূর্ণ থাকত। বলা হয় যে মিষ্টি বিক্রি করে প্রচুর পরিমাণে সম্পত্তি ও অর্থকরি তৈরি করেছিলেন মিষ্টি নির্মাতা। যদিও কিছু ব্যক্তি দাবি করেছে যে মিষ্টির জনপ্রিয়তা স্বাদের কারণে নামের কারণে নয়। এরপর মিষ্টিটি "লেডি ক্যানিং" নামে পরিচিত হয়, যা ধীরে ধীরে "লেডিকেনি" নামে পরিচিত হয়ে পড়ে।
মুস্তাফা সুফি

মুস্তাফা সুফি (১৮৮৩- ২৮ জানুয়ারি ১৯২১) ছিলেন একজন তুর্কি সমাজতান্ত্রিক নেতা।
মুস্তাফা সুফি ১৮৮৩ সালে তৎকালীন অটোমান সাম্রাজ্যের (বর্তমানে তুরস্কের অন্তর্গত) গায়ারসান প্রদেশে জন্মগ্রহণ করেন। গালাতাসারায় উচ্চ বিদ্যালয়ে অধ্যয়নের পূর্বে তিনি জেরুজালেম, দামেস্ক ও এরজুরুমে শিক্ষা গ্রহণ করেন। তিনি প্যারিসে রাষ্ট্রবিজ্ঞান বিষয়ে অধ্যয়ন করার পাশাপাশি সেখানে তুর্কি সংবাদপ্ত্র "তানিন" এর একজন সংবাদপ্রেরকের দায়িত্ব পালন করেন। তিনি ১৯১০ সালে তুরস্কে ফিরে আসেন এবং "ইফহাম" পত্রিকার সম্পাদকের দায়িত্ব গ্রহণ করেন। তিনি আইন ও অর্থনীতি বিষয়ে বক্তার ভূমিকাও পালন করেন। ১৯১৩ সালে তিনি মাহমুদ সেভকেত পাশার হত্যাকাণ্ডে সম্পৃক্ততার দায়ে অভিযুক্ত হন এবং সিনপে পনের বছর নির্বাসনের সাজাপ্রাপ্ত হন। এখানে তিনি পশ্চিমা দর্শন বিষয়ে "ইকতিহা" ও "হক" সাময়িকীতে প্রবন্ধ লিখেন। ১৯১৪ সালে তিনি সিনপ থেকে পালিয়ে রাশিয়ায় চলে যান। সেখানে প্রথম বিশ্বযুদ্ধের প্রাদুর্ভাবে রুশ কর্তৃপক্ষ তাকে একজন যুদ্ধবন্দি হিসেবে বিবেচনা করে এবং উরাল অঞ্চলে নির্বাসনে পাঠায়।
১৯১৫ সালে উরালে থাকাকালীন মুস্তাফা সুফি বলশেভিক পার্টিতে যোগদান করেন। ১৯১৮ সালের জুলাই মাসে মস্কোতে তুর্কি বামপন্থী সমাজতন্ত্রীদের মহাসভা সংগঠনে তিনি সাহায্য করেন এবং নভেম্বরে মাস্কমে জড়িয়ে পড়েন। তিনি নারকোমনাটসের "নিখিল রাশিয়া মুসলিম কর্মীদের কেন্দ্রীয় কমিটি" বিভাগে নির্বাচিত হন। তিনি মিরসায়েত সোল্টানগালিয়েভের কার্যনির্বাহকের ভূমিকাও পালন করেন। তিনি ইস্টার্ন পাবলিসিটি ব্যুরোর তুর্কি বিভাগের চেয়ারপার্সন ছিলেন। ১৯১৯ সালে তিনি আন্তর্জাতিক কমিউনিস্টের প্রথম মহাসভায় তুরস্কের প্রতিনিধিত্ব করেন। একই বছর তিনি "ইয়েনি দুনিয়া" (নতুন বিশ্ব) প্রতিষ্ঠা করেন, যেটি তুর্কি যুদ্ধবিন্দিদের মধ্যে বৈজ্ঞানিক সমাজতন্ত্রের ভিত্তি জনপ্রিয় করার জন্য কাজ করত
১৯২০ সালের ১০ই সেপ্টেম্বর বাকুতে তুরস্কের কমিউনিস্ট পার্টির প্রথম মহাসভায় সুফিকে সভাপতি নিযুক্ত করা হয় এবং এরপর সুফি আনাতোলিয়াতে যান। তিনি ছিলেন সেই ১৫ জন তুর্কি কমিউনিস্টদের মধ্যে একজন যারা স্বাধীনতা যুদ্ধে যোগদানের জন্য তুরস্কে গিয়েছিল।এরজুরুমে কমিউনিস্টরা বাধার সম্মুখীন হলে বাকুতে ফিরে যাওয়ার চেষ্টা করে।১৯২১ সালের ২৮শে জানুয়ারি রাতে ট্রাবজন থেকে নৌপথে ভ্রমণ শুরু করলে তারা নাবিক ইয়াহিয়ার হাতে নিহত হন। অন্যান্য সূত্রমতে তিনি ট্রাবজনে এনভারের সমর্থক একটি দলের দ্বারা নিহত হয়েছিলেন। কারণ সুফি হয়ত এনভারের মস্কোতে রাজনৈতিক কার্যক্রমের পরিকল্পনা এবং তুর্কি জাতীয়তাবাদীদের পতনের পরে বলশেভিকদের ব্যবহার করে ক্ষমতা লাভের আকাঙ্খা প্রকাশ করে দিত। 
সুফি ১৯২১ সালের ২৮শে জানুয়ারি কৃষ্ণ সাগরে মৃত্যুবরণ করেন।
রুয়ান কেঞ্জেখাঁনুলীয়

রুয়ান কেঞ্জেখাঁনুলীয় একজন কাজাখ উদ্যোক্তা ও এনজিও কর্মী। যাকে ২০১১ সালের আগস্ট মাসে উইকিপিডিয়ার সহ-প্রতিষ্ঠাতা জিমি ওয়েলস, বর্ষসেরা উইকিমিডিয়ান(২০১১) হিসেবে নির্বাচিত করেন।
১ মে ১৯৭৯ সালে, পূর্ব কাজাখস্তান অঞ্চলে তিনি জন্মগ্রহণ করেন। ২০০১ সালে, তিনি আলমাতি বিশ্ববিদ্যালয় (Abay Kunanbayev এর নামে) আন্তর্জাতিক বিষয়ে একটি স্নাতক ডিগ্রী অর্জন করেন।
ন্যাশনাল ডিবেট সেন্টার পাবলিক ফাউন্ডেশন এবং ইউটিউবে টিভি প্রোগ্রাম "আজমাত" -এর প্রধান সম্পাদক জাতীয় টেলিভিশন চ্যানেল খবর-এর প্রোগ্রাম সমন্বয়কারী হিসেবে বিশ্ববিদ্যালয়ের বছরব্যাপী তার দ্বারা পরিবেশিত হয়। তিনি রাউন্ড ফেডারেশনে অর্থনৈতিক পর্যবেক্ষক এবং ন্যাশনাল টেলিভিশন এজেন্সির মস্কো ব্যুরো প্রধান হিসাবে টেলিভিশনে যোগদান করার পর, দায়িত্বের সংগে সে কাজ সম্পাদনা করেন। 
এরপর, তিনি কাজাখস্তানের রাশিয়ান দূতাবাসের প্রথম সচিব হিসেবে দায়িত্ব পালন করেন। 
২০১০ সালে, তিনি হার্ভার্ড বিশ্ববিদ্যালয়ে এক বছরের সহযোগিতা করার জন্য মার্কিন যুক্তরাষ্ট্র ভ্রমণ করেন, যেখানে তিনি প্রথমবারের মতো "মিডিয়া, পলিটিকস এবং পাওয়ার ইন দি ডিজিটাল এজ" শ্রেণী গ্রহণ করেন। একই বছর, তিনি ২০১০ থেকে ২০১১ সালে বৈশ্বিক বিষয় ফেডারেল এর জন্য ওয়েদারহেড সেন্টার প্রতিষ্ঠা করেন
। পরে তিনি অলাভজনক প্রতিষ্ঠান উইকিবিলিম এর প্রতিষ্ঠা করেন, যা ইন্টারনেটে বিনামূল্যে কাজাখ-ভাষা সংক্রান্ত তথ্য সরবরাহের লক্ষ্যে কাজ করে। ২০১৪ সালে তিনি কিজিলোডার অঞ্চলের ডেপুটি গভর্নর নিযুক্ত হন। 
তিনি বৈদেশিক বিষয়সমূহের ইউরেশীয় কাউন্সিলের প্রতিষ্ঠাতা পরিচালক হিসেবেও দায়িত্ব পালন করেন, যা আনুষ্ঠানিকভাবে ১২ নভেম্বর ২০১৪ তারিখে কাজাখ সরকার থেকে অনুদান দিয়ে প্রতিষ্ঠিত হয়।
২০১২ সালে তিনি কিশোর-কিশোর আত্মহত্যা প্রতিরোধের জাতীয় কর্মসূচী এবং জীবনচক্র উন্নয়নশীল করার লক্ষ্যে মিশন দিয়ে অলাভজনক প্রতিষ্ঠান বিলিম ফাউন্ডেশন প্রতিষ্ঠা করেন।
২০১৭ সালে তিনি জাতীয় প্রকল্প "কমিশনের প্রধানের পদে নিয়োগ করেন" তিনি "কাজাখ ভাষার জন্য ১০০ টি পাঠ্যবই অনুবাদ করেছেন"।
আন্তর্জাতিক বেগুনি হিজাব দিবস

আন্তর্জাতিক বেগুনি হিজাব দিবস (বৈশ্বিক হিজাব দিবস এবং কুফি দিবস নামেও পরিচিত) প্রতি বছর ফেব্রুয়ারি দ্বিতীয় শনিবার পালন করা হয়। এটি প্রায়শই মুসলমানদের দ্বারা উদ্‌যাপন করা হয়, তবে বিশেষকরে নারীকুল এদিন বেগুনি হিজাব পরে থাকেন, তবে কেউ কেউ চাইলে বেগুনি স্কার্ফ, টাই বা যেকোনো বেগুনি রঙের পোশাক পরিধান করে অংশগ্রহণ করতে পারেন।
অনেকেই বিশ্বাস করে যে নারীর প্রতি সহিংসতা ইসলামের দ্বারা অনুমোদিত। বিয়েতুল সালাম নেটওয়ার্ক, একটি দল যা গার্হস্থ্য সহিংসতার সম্মুখীন নারীদের সঙ্গে কাজ করে, তারা বলেন, "সবচেয়ে ভ্রষ্ট ধূর্ততার এক কাজ হল যে এই বলা যে, ইসলাম নারীদেরকে তাদের স্ত্রীকে মারার অধিকার দেয়"। লিবিয়ায় প্রথমবারের মতো বেগুনি হিজাব দিবস উদ্‌যাপনের একটি সংগঠন লিবিয়ার নারীদের মুখপাত্র বলেন, "এটি একটি ভয়ানক ভুল ব্যাখ্যা এবং ধর্মের একটি ইচ্ছাকৃত অপব্যবহার"। এর পরিবর্তে, তারা বলেন যে,"ইসলাম অন্যদের ক্ষতি না করতে মুসলমানদের শেখায়"। এডমন্টনে একটি অনুষ্ঠান সংগঠিত করে সানা তরিক বলেন, "মুসলিম নারীদেরকে নিপীড়িত বলে গণ্য করা উচিত নয়, গার্হস্থ্য সহিংসতা এমন কিছু বিষয় যা সকল গোষ্ঠীর মানুষের মাঝেই বিরাজ করে"।
সুলেইমান শাহের সমাধি

সুলেইমান শাহের সমাধি () অটোমান ঐতিহ্য অনুযায়ী, কবরস্থান (সমাধি, সমাধিস্তম্ভ)সুলেইমান শাহের অবকাশ (১১৭৮-১২৩৬), উসমানীয় সাম্রাজ্যের প্রতিষ্ঠাতা প্রথম উসমান (১৩২৩/৪) এর পিতামহ । কিংবদন্তি এই সমাধিস্থলটি ১২৩৬ থেকে তিনটি জায়গায় অবস্থান করছে। বর্তমান সময়ে সবগুলি সিরিয়ায় অবস্থান করছে। ১২৩৬ থেকে ১৯৭৩ সাল পর্যন্ত, সমাধিটির প্রথম জায়গাটি বর্তমানে সিরিয়ায় রাক্কা গভর্নোরেট অবস্থিত প্রাসাদ কালেত জাবারের কাছে অবস্থিত।
লাউসেন চুক্তির (১৯২৩) মাধ্যমে তুর্কি, সিরিয়া ও অন্যান্য রাজ্যে উসমানীয় সাম্রাজ্যকে ভেঙ্গে ফেলা হলে ক্যাসল কালাত জবারের অবস্থিত কবরটি তুরস্কের সম্পত্তি হিসেবে বিবেচনা করা হয়।
১৯৭৩ সালে যখন ক্যাসল কালাত জাবার আশেপাশের এলাকায় আসাদ লেক বন্যার কারণে প্লাবিত হয় তখন তুরস্ক ও সিরিয়ার মধ্যকার চুক্তির মাধ্যমে কবরটি ৮৫ কিলোমিটার উত্তর দিকে সরিয়ে আনা হয়, কিন্তু ইউফ্রেটিস নদীর উপর এবং সিরিয়ায় তুরস্ক সীমান্ত থেকে ২৭ কিলোমিটার দূরে চলে যায়।
২০১৫ সালের শুরুর দিকে সিরিয়ার গৃহযুদ্ধের সময় তুরস্ক একতরফাভাবে সিরিয়ার একটি নতুন স্থানে কবরটি স্থানান্তরিত করে, যার ফলে তুরস্কের সীমান্ত থেকে প্রায় ১৮০ মিটার দূরে, পশ্চিমে কোবানী এবং সিরিয়ার আশেপাশের গ্রামের উত্তর দিকে, কবর পাহারার জন্য প্রায় ৪০ জন তুর্কি সৈন্যকে মোতায়েন করা হয়েছে। তুর্কি সরকার ভাষ্য অনুযায়ী, সমাধিটী অস্থায়ী ভিত্তিতে কয়েকবার স্থানান্তরিত করা হলেও এটির স্থিতির কোনরুপ পরিবর্তন করা হয়নি।
সুলেইমান শাহ (খ্রী: ১১৭৮–১২৩৬) উসমানীয় সাম্রাজ্যের ঐতিহ্য অনুযায়ী, উসমানীয় সাম্রাজ্যের প্রথম সুলতান এবং প্রতিষ্ঠাতা ওসমানের পিতামহ (১৩২৩/৪)। ধারণা করা হয় যে, সুলেইমান শাহ বর্তমানে সিরিয়ায় অবস্থিত রাকা গভর্নোরেটে অবস্থিত দুর্গ কালাত জাবার এর কাছাকাছি ফোরাত নদীতে ডুবে মারা যান এবং একজন কিংবদন্তির সমাধি অনুযায়ী এটি দুর্গের কাছাকাছি কবর দেওয়া হয়।
১৯২১ সালে ফ্রান্স ও তুরস্ক কর্তৃক স্বাক্ষরিত অঙ্কার চুক্তির ৯ নং অনুচ্ছেদে বলা হয়েছে যে, সুলেইমান শাহের মাজার (তার প্রথম স্থানে) "ভবিষ্যতে তুরস্কের সম্পত্তি হিসেবে অন্তর্ভুক্ত থাকবে এর জন্য অভিভাবক হিসেবে নিয়োগ করতে পারে এবং পাশাপাশি তুর্কি পতাকা উড়াতে পারবে"।
বিবিসির ভাষ্য মতে, এই চুক্তির মাধ্যমে সমাধিস্থলের স্থানটিও তুর্কি অঞ্চল হিসেবে বিবেচিত হবে কিন্তু এটি চুক্তির মাধ্যমে লিখিত হয় নি। অবশেষে ১৯২৩ সালে এই স্থিতাবস্থা লাউসেন চুক্তির ৩নং অনুচ্ছেদে এর মাধ্যমে নিশ্চিত করা হয়েছিল। প্রাথমিকভাবে তুর্কি সৈন্যদের ১১-জন প্রত্নতাত্ত্বিক সৈন্যবাহিনীর একটি দল কবর রক্ষায় নিয়োজিত ছিল।
ইরাকের ইতিহাস

১৯২০ খ্রিষ্টাব্দে ইরাককে আধুনিক রাষ্ট্রের অঞ্চল হিসাবে ঘোষণা করা হয়েছিল। নিম্ন মেসোপটেমিয়া (প্রথমে ঐতিহাসিক বাবিলনিয়া এবং পরে 'ইরাক-আই' আরব নামেও) অন্তর্ভুক্ত করা হয়। আবার উচ্চ মেসোপটেমিয়া এবং সিরিয়ার মরুভূমি উভয়ে আরবীয় মরুভূমির অংশ হিসাবে অন্তর্ভুক্ত করা হয়। ইরাকের ইতিহাস- দুনিয়ার সবচেয়ে পুরাতন ইতিহাস হিসাবে পরিচিত। লেখা, সাহিত্য, বিজ্ঞান, গণিত, আইন এবং দর্শনশাস্ত্র এগুলা ইরাকের পুরাতন ইতিহাসের মাঝে অন্তর্ভুক্ত; সুতরাং এর সাধারণ উপাধি হচ্ছে তহজিবের দোলনা। উবায়েদের জমানায় তহজিবের প্রথম দিকে ক্রিসেন্টের অংশ হিসাবে, মেসোপটেমিয়ায় নবোপলীয় আবির্ভাব ঘটে এবং ব্রোঞ্জ জমানা জুড়ে (সুমেরীয়, আক্কাদীয়ান, ব্যাবিলনীয় ও আসিরিয়ান নিয়ে একটি উল্লেখযোগ্য অংশ গঠন করে)। ব্যাবেলনের সাম্রাজ্যের পতনের বাদে, মেসোপটেমিয়ায় প্রথম ফার্সী শাসন চালু হয় এবং তারপর ধীরে ধীরে ইউনানী শাসনও চালু হতে থাকে। তৃতীয় শতাব্দীতে আবারো এটি ফার্সীদের নিয়ন্ত্রণের চলে গিয়েছিল। আরবদের কারণে জনসংখ্যা ক্রমবর্ধমানভাবে বিচ্ছিন্ন হচ্ছিল এবং তখন থেকে ইরাকের আরবী নাম আল-'ইরাক হিসাবে সময় সম্পর্কে তারিখগুলি নির্ধারণ করা হয়। ৭ম শতাব্দীতে ইসলামী খেলাফতের বিজয়ের মাধ্যমে খলিফা রাশিদূন সাসানিদ সাম্রাজ্যটি ধ্বংস করেন । ৯ম শতাব্দীতে আব্বাসীয় খেলাফতের সময়ে বাগদাদ শহর "ইসলামী সোনালী জমানার" কেন্দ্রে পরিনত হয়ে ওঠে। ১০ম শতাব্দীতে বাওয়াহীদ ও সেলজুক আক্রমণ ও বিজয়ের ফলে বাগদাদের আয়তন দ্রুত বৃদ্ধি পেতে থাকে ।১২৫৮ খ্রিষ্টাব্দে মঙ্গোলেরা বগদাদ আক্রমণ করার মধ্য দিয়ে এর সম্প্রসারণ বন্ধ হয়ে যায় ।তুর্কি-মঙ্গোল ও ইরাক মিলে একটি সুবাহ গঠিত করে ।
মহীশূর বিমানবন্দর

মহীশূর বিমানবন্দর , মন্দাকাল্লি বিমানবন্দর নামেও পরিচিত, এই বিমানবন্দরটি ভারতের কর্ণাটক রাজ্যের মহীশূর শহরে পরিষেবা প্রদান করে। এটি শহরের ১০ কিলোমিটার (৬.২ মাইল) দক্ষিণে মন্দাকাল্লি গ্রামের কাছে অবস্থিত এবং ভারতীয় বিমানবন্দর কর্তৃপক্ষের (এএআই) মালিকাধিন ও পরিচালনাধীন। বিমানবন্দরের থেকে ২০১৯ সালের অক্টোবর মাস পর্যন্ত প্রতিদিন চেন্নাই, হায়দ্রাবাদ, বেঙ্গালুরু ও গোয়ায় উড়ান চলাচল করে।
বিমানবন্দরের ইতিহাস ১৯৪০-এর দশকে শুরু হয়, যখন এটি মহীশূর রাজ্যের দ্বারা নির্মিত হয়। যাত্রী পরিষেবা, ভারতীয় বিমানবাহিনীর প্রশিক্ষণের উড়ান ও অন্যান্য ক্রিয়াকলাপ প্রথম কয়েক দশক ধরে মহীশূর বিমানবন্দরে সংঘটিত হয়।
দেশীয় রাজ্য মহীশূরে ১৯৪০ সালে ২৮০ একর (১২০ হেক্টর) জমির উপর বিমানবন্দরটি স্থাপন করা হয়। ১৯৪৭ সালে ভারত স্বাধীন হওয়ার পর কর্ণাটক সরকার বিমানবন্দরের নিয়ন্ত্রণ গ্রহণ করে। বেসামরিক বিমান পরিবহন মন্ত্রক ১৯৫০ সালে বিমানবন্দরের নিয়ন্ত্রণ গ্রহণ করে। ডাকোটা বিমান ব্যবহার করে বেঙ্গালুরুতে যাত্রীবাহী পরিষেবা শুরু হয়, তবে জনগণের কাছে সড়ক পথে যাতায়াত দ্রুততর হওয়াতে, এটি দীর্ঘস্থায়ী হয়নি। এরপরে, "দ্য হিন্দু" চেন্নাই থেকে ব্যাঙ্গালোর হয়ে দৈনিক উড়ান শুরু করে তাদের সংবাদপত্র সরবরাহ করতে। যাইহোক, এই উড়ান পরিষেবা মাত্র কয়েক মাস স্থায়ী হয়।
পরবর্তীতে, বিমানবন্দরটি বিদেশি পর্যটকদের বহনকারী চুক্তি ভিত্তিক উড়ান ও জওহরলাল নেহেরুর মতো দেশবাসীদের পরিবহনকারী উড়োজাহাজ দ্বারা ব্যবহৃত হয়। পাশাপাশি, ভারতীয় বিমানবাহিনী বিমানবন্দরে প্রশিক্ষণ উড়ান পরিচালনা করে। আঞ্চলিক বিমান সংস্থা বায়ুদূত ১৯৫৮ সালে ডারনিয়ার ২২৮ বিমান ব্যবহার করে সপ্তাহে তিনদিন ব্যাঙ্গালোর থেকে উড়ান পরিচালনা শুরু করে। এই পরিষেবাটি বিখ্যাত ভারতীয় লেখক আর.কে. নারায়ণের উদ্বোধন করেন। সেই সময়ে মহীশূর বিমানবন্দরটি শুধুমাত্র একটি ঘাসের রানওয়ে এবং একটি টয়লেটের সাথে একক কক্ষ বিশিষ্ট টার্মিনালের সমন্বয়ে গঠিত ছিল। স্বল্প সংখ্যক যাত্রীর কারণে উড়ান পরিষেবাটি ১৯৯০ সালে বন্ধ হয়ে যায়।
বিদ্যমান টার্মিনালটি ২০১০ সালে নির্মিত হয়, নির্মাণ শেষে বিমানবন্দরটি ২০০ জন যাত্রী পরিচালনা করতে সক্ষম হয়। বিমান সংস্থা উড়ান পরিষেবা শুরু করে, তবে খুব কম সাড়া পাওয়ার কারণে উড়ানগুলি বন্ধ করা হয় এবং বিমানবন্দরটি অব্যবহৃত হয়ে পড়ে। কেন্দ্রীয় সরকারের উড়ান প্রকল্পের সাহায্যে উড়ান পরিষেবা আবারো কাজ শুরু হয় এবং ২০২০ সালের ডিসেম্বর মাসে মহীশূর বিমানবন্দর থেকে ৭ টি গন্তব্যের উদ্দেশ্যে উড়ান রয়েছে।
মাহীশূর বিমানবন্দরে ৩০ মিটার প্রস্ত ও ১,৭৪০ মিটার দীর্ঘ (৫,৭০৯ ফুট × ৯৮ ফুট) একটি ০৯/২৭ রানওয়ে এবং এটি এটিআর ৭২ টার্বোপ্রপ ও অনুরূপ উড়োজাহাজকে পরিষেবা প্রদানে সক্ষম। এপ্রোনে তিনটি বিমান দাঁড়ানোর স্থান রয়েছে এবং এর সঙ্গে রানওয়েটি একটি একক ট্যাক্সিওয়ে দ্বারা সংযুক্ত। মাহীশূর বিমানবন্দরের যাত্রী টার্মিনাল ৩,২৫০ বর্গ মিটার (৩৫,০০০ বর্গ ফুট) জুড়ে বিস্তৃত এবং সর্বোচ্চ ২০০ জন যাত্রী ধারণে সক্ষম। মাহীশূর সিটি বাস স্ট্যান্ড থেকে দিনে ৭ বার ভলভো বাসসমূহ উড়ানের নির্ধারিত সময়ের আগে পাওয়া যায়।
দ্বিতীয় ধাপের সম্প্রসারণের অধীনে, রানওয়েটি ২,৭৫০ × ৪৫ মিটার (৯,০২২ ফুট × ১৪৮ ফুট) দীর্ঘ করা হবে, বোয়িং ৭৩৭ ও এয়ারবাস এ৩২০ এর মতো জেট বিমানগুলি মহীশূর বিমানবন্দরে অবতরণ করতে সক্ষম হবে। [১৮] রেলপথের উপস্থিতির কারণে রানওয়েকে পশ্চিমে প্রসারিত করা সম্ভব নয়, পূর্বদিকে প্রসারণের জন্য ৭৬৬ নং জাতীয় জাতীয় সড়ককে স্থানান্তর করা প্রয়োজন। [১৯]
সল্ট লেক শহর

সল্ট লেক শহর (ইংরেজিঃ Salt Lake City) হলো ইউএস এর ইউটা অঙ্গরাজ্যের রাজধানী এবং সবচেয়ে জনবহুল শহর। ২০১৪ সালের হিসেবে শহরটির মেট্রোপলিটন এলাকায় মোট জনসংখ্যার পরিমাণ ছিল ১১,৫৩,৩৪০ জন। এটি অধিকতরভাবে নগরীয় এলাকায় অবস্থিত। গ্রেট বেসিনের প্রধান দুইটি শহুরে অঞ্চলের মধ্যে সল্ট লেক সিটি শহরটিও অন্যতম।'
রূপসা জমিদার বাড়ি

রূপসা জমিদার বাড়ি বাংলাদেশের চাঁদপুর জেলার ফরিদগঞ্জ উপজেলার ১৫নং রূপসা উত্তর ইউনিয়নে অবস্থিত একটি জমিদার বাড়ি।
প্রায় ২৫০ বছর আগে বংশাল গ্রামের বর্তমান খাজুরিয়া গ্রামের হিন্দু জমিদারদের জমিদারির পতন হলে ব্রিটিশদের কাছ থেকে এই জমিদারি কিনে নেন রূপসা জমিদার বাড়ির প্রতিষ্ঠাতা এবং তিনি রূপসা জমিদার বাড়িটি প্রতিষ্ঠিত করেন। তবে এই জমিদার বাড়ির প্রতিষ্ঠাতাকে নিয়ে কিছু মতামত রয়েছে। একটি মতে এই জমিদার বাড়ির প্রতিষ্ঠাতা ছিলেন আহম্মদ রাজা নামের একজন। আর আরেকটি মতে এই জমিদার বাড়ির প্রতিষ্ঠাতা ছিলেন মোহাম্মদ গাজী নামের একজন। তবে বেশি প্রসিদ্ধ হচ্ছে আহম্মদ রাজা নামের একজনই এই রূপসা জমিদার বাড়ির প্রতিষ্ঠাতা। আর ওনার সন্তান ছিলেন মোহাম্মদ গাজী। আহম্মেদ রাজার মৃত্যুর পর এই জমিদার বাড়ির জমিদারিত্ব গ্রহণ করেন মোহাম্মদ গাজী। তারপর মোহাম্মদ গাজীর মৃত্যুর পর এই জমিদার বাড়ির জমিদারিত্ব পান তার সন্তান আহমেদ গাজী। এই জমিদাররা খাজনার জন্য প্রজাদের উপর কখনো অত্যাচার জুলুম করতেন না। উল্টো প্রজাদের দুঃখ-দুর্দশার সময় তাদেরকে সাহায্য করতেন। তাই তাদেরকে প্রজারা অনেক শ্রদ্ধা করত, যা এখনো বিদ্যমান রয়েছে সাধারণ মানুষের কাছে। এই রূপসা জমিদার পরিবারের একজন হলেন খান বাহাদুর আবিদুর রেজা চৌধুরী। তিনি ব্রিটিশ শাসনামলে নামকরা রাজনীতিবিদ ও সমাজকর্মী ছিলেন। এই জমিদার বাড়ির বংশধররা এখনো এই বাড়িটিতে বসবাস করতেছেন।
মহান মুক্তিযুদ্ধ এর সময় পূর্ব বাংলার বেশিরভাগ জমিদাররাই পাকিস্তান মিলিটারি বাহিনীকে অর্থ এবং বিভিন্নভাবে সাহায্য করেছে। কিন্তু এই রূপসা জমিদাররা পাকিস্তানি মিলিটারিকে সাহায্য করেননি। তারা মূলত মুক্তিযোদ্ধাদের সাহায্য করেছেন। 
জমিদার বাড়ির সামনে বিশাল মাঠ। জমিদার বাড়িতে ইট দিয়ে তৈরি করা মোট তিনটি ভবন আছে। এর মধ্যে একটি হচ্ছে মূল ভবন, আর একটি আছে মুল ভবনের বাম পাশে এবং আরেকটি আছে মূল ভবনের পিছনে। এছাড়াও আছে ঢেউটিন দিয়ে তৈরি করা তিনটি ঘর। জমিদার বাড়িতে ঢুকার পথে ডানপাশে আছে জমিদার বাড়ির মসজিদ এবং জমিদার বাড়ির কবরস্থান। আর ঘাটবাঁধানো একটি বিশাল পুকুর ও জমিদার বাড়ির প্রবেশদ্বার।
দেশের অন্যান্য জেলার বেশিরভাগ জমিদার বাড়িই অযত্ন ও অবহেলার কারণে প্রায় ধ্বংসের মুখে। কিন্তু এই রূপসা জমিদার বাড়ি এখনো প্রায় আগের মতই আছে। রূপসা জমিদার বাড়িতে প্রবেশ পথে একটি গেইট রয়েছে, ভিতরে একটি মসজিদ, জমিদার পরিবারবর্গের একটি কবরস্থান, একটি কাছারি ঘর রয়েছে।
এম. এ. আজিজ

এম. এ. আজিজ (জন্ম:১৯২১-মৃত্যু ১১ জানুয়ারি ১৯৭১) হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। তার নামানুসারে চট্টগ্রাম স্টেডিয়ামের নামকরণ হয়েছে এম.এ আজিজ স্টেডিয়াম।
১৯২১ সালে চট্টগ্রাম জেলার হালিশহরে তার জন্ম। পিতা মোহাববত আলী ও মাতা রহিমা খাতুন।
ম.এ আজিজ ১৯৪০ সালে পাহাড়তলী রেলওয়ে হাইস্কুল থেকে ম্যাট্রিকুলেশন এবং ১৯৪২ সালে চট্টগ্রাম কলেজ থেকে ইন্টারমিডিয়েট পাস করেন। এ সময়ে তিনি অল বেঙ্গল মুসলিম স্টুডেন্টস লীগে যোগ দেন। রাজনৈতিক কর্মকাণ্ডের জন্য ১৯৪৪ সালে তাকে কলেজ থেকে বহিষ্কার করা হয়।
আওয়ামী মুসলিম লীগের প্রতিষ্ঠা লগ্ন থেকে তিনি চট্টগ্রাম জেলা শাখার সাধারণ সম্পাদক হিসেবে দায়িত্ব পালন করেন। বায়ান্নের ভাষা আন্দোলনে চট্টগ্রামে সর্বদলীয় রাষ্ট্রভাষা সংগ্রাম কমিটির যুগ্ম আহবায়ক হিসেবে তিনি উল্লেখযোগ্য অবদান রাখেন। ভাষা আন্দোলনের পরপরই তিনি গ্রেপ্তার হয়ে কারাবরণ করেন। এম.এ আজিজ ১৯৫৩ সালে আওয়ামী মুসলিম লীগের কেন্দ্রীয় কার্যনিবাহি কমিটির সদস্য নির্বাচিত হন।  ১৯৫৪ সালে ৯২-ক ধারা জারি হলে সরকার তাকে গ্রেপ্তার করে। ১৯৫৮ সালে সামরিক শাসন জারি হলে তিনি পুনরায় গ্রেপ্তার হন। ১৯৬৬ সালে বঙ্গবন্ধু শেখ মুজিবুর রহমানের নেতৃত্বে ৬-দফা আন্দোলনে তিনি গুরুত্বপূর্ণ ভূমিকা রাখেন। তিনি ১৯৬৬ সালের ৮ মে নিরাপত্তা আইনে বঙ্গবন্ধু শেখ মুজিবুর রহমান সহ অন্যান্য নেতৃবৃন্দের সঙ্গে গ্রেপ্তার হন। সামরিক শাসন বিরোধী আন্দোলনের সময় ১৯৭০ সালের ১৮ জুলাই তিনি পুনরায় গ্রেপ্তার হন। এম.এ আজিজ ১৯৭০ সালের সাধারণ নির্বাচনে আওয়ামী লীগের প্রার্থী হিসেবে কোতোয়ালী-ডবলমুরিং আসন থেকে পাকিস্তান গণপরিষদের সদস্য নির্বাচিত হন।
এম.এ আজিজ ১৯৭১ সালের ১১ জানুয়ারি মৃত্যুবরণ করেন।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মোহাম্মদ আমিনউদ্দিন

মোহাম্মদ আমিনউদ্দিন ছিলেন বাংলাদেশের একজন রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
আশফাকুর রহমান খান

আশফাকুর রহমান খান হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
রুহুল কুদ্দুস

রুহুল কুদ্দুস হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
সাতক্ষীরা সদর উপজেলার পাঁচরাখী গ্রামে জন্মগ্রহণ করেন।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সৈয়দা মোতাহেরা বানু

সৈয়দা মোতাহেরা বানু হলেন বাংলাদেশের একজন প্রখ্যাত সাহিত্যিক। কাব্য চর্চায় অনন্য সাধারণ অবদানের জন্য ২০০১ সালে তাকে “সাহিত্যে স্বাধীনতা পুরস্কার” প্রদান করা হয়।
সাহিত্য চর্চায় অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মহেশখালী থানা

মহেশখালী থানা বাংলাদেশের কক্সবাজার জেলার অন্তর্গত মহেশখালী উপজেলার একটি থানা।
মহেশখালী থানা গঠিত হয় ১৮৫৪ সালে।
মহেশখালী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মহেশখালী থানার আওতাধীন।
টেডি হোড

এডওয়ার্ড লায়ল গোল্ডসওয়ার্দি হোড (; জন্ম: ২৯ জানুয়ারি, ১৮৯৬ - মৃত্যু: ৫ মার্চ, ১৯৮৬) বার্বাডোসের সেন্ট মাইকেল এলাকার রিচমন্ডে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, দলের প্রয়োজনে লেগ ব্রেক বোলিংয়ে পারদর্শীতা দেখিয়েছেন টেডি হোড।
১৯২৮ ও ১৯২৯-৩০ মৌসুমে দুইবার ইংল্যান্ড সফরে যান। টেস্টে মাঝারীমানের ক্রীড়াশৈলী প্রদর্শন করেছেন তিনি। ইংল্যান্ড সফরে ওয়েস্ট ইন্ডিজের ক্রিকেটের ইতিহাসের উদ্বোধনী খেলায় অংশগ্রহণের সৌভাগ্য ঘটে তার। ২১ জুলাই, ১৯২৮ তারিখে ইংল্যান্ডের বিপক্ষে টমি স্কট-সহ টেডি হোডের টেস্ট অভিষেক ঘটে। ১৯৩০ সালে নিজ দেশে অনুষ্ঠিত সফরকারী ইংল্যান্ডের বিপক্ষে প্রথম টেস্ট সিরিজের প্রথম টেস্টে দলের অধিনায়কের দায়িত্ব পালন করেছেন তিনি। এরফলে প্রথম বার্বাডিয়ান হিসেবে ওয়েস্ট ইন্ডিজের অধিনায়কত্ব করার বিরল গৌরব অর্জন করেন টেডি হোড।
১৯২৮ সালে ইংরেজ কাউন্টি দল ওরচেস্টারশায়ারের বিপক্ষে অপরাজিত ১৪৯ রান সংগ্রহ করেছিলেন। এছাড়াও, ১৯৩০ সালে বার্বাডোসের পক্ষে ১৪৭ রানের ইনিংস খেলেছেন।
৫ মার্চ, ১৯৮৬ তারিখে ৯০ বছর বয়সে বার্বাডোসের ব্রিজটাউনে তার দেহাবসান ঘটে। তার সন্তানও বার্বাডোসের পক্ষে প্রথম-শ্রেণীর ক্রিকেটে প্রতিনিধিত্ব করেছেন।
ডমিনো ইফেক্ট

ডোমিনো ইফেক্ট অথবা chain reaction হচ্ছে ক্রমবর্ধমান হারে বাড়তে থাকা একটি প্রভাব; অর্থাৎ একই শিকলে বা চেইনের মধ্যে অবস্থানকালে একটি ঘটনা একদম একইরুপ অন্য ঘটনার সৃষ্টি করে, এক্ষেত্রে সবগুলো ঘটনাই একটি শৃঙ্খলের সাথে সংযুক্ত থাকে। উদাহরণস্বরুপ: অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে- এটি হচ্ছে ডোমিনো তত্ত্বের মূল কথা। বলবিদ্যা (mechanical) প্রভাবে, এটি অধিক পরিচিত এবং এনালজিতে ডোমিনোর (চিহ্ন বিশিষ্ট কাঠের ছোট চৌকোণা ঘুটি) ডোমিনোর শো হিসেবে ব্যবহৃত হয়। এটিকে চলন্ত ঘটনা সমুহেরর একটা সিরিজ বা পর্যায়ক্রম বলা যেতে পারে, যেখানে প্রতিটা ঘটনা ঘটনে সময়ের ব্যবধান খুবই স্বল্প। একে আক্ষরিক অর্থে (বাস্তব সংঘর্ষের পর্যবেক্ষণলব্ধ ঘটনা) ব্যবহার করা যেতে পারে আবার রুপক অর্থেও (একটি সিস্টেম যেমনঃ বিশ্বরাজনীতি বা অর্থনীতিতে নানা ঘটনা সংগঠিত হওয়ার জন্য ডোমেন প্রভাবকে দায়ী করা হয়)। এই "ডোমিনো ইফেক্ট" শব্দটি একইসাথে দুই অর্থে ব্যবহৃত হয়; যে ঘটনা অবশ্যম্ভাবী বা ঘটবে প্রায় নিশ্চিত সেখানেও এটি ব্যবহার করা হয় আবার যা অসম্ভব (যে ডোমিনো টা বামে দাড়িয়ে) এরকম বিপরীত ঘটনার ক্ষেত্রেও এও শব্দগুচ্ছ ব্যবহার করা হয়।
Relevant physical theory:
Mathematical theory
Political theory
Social
আন্ডার দ্য স্কিন (২০১৩-এর চলচ্চিত্র)

আন্ডার দ্য স্কিন ২০১৩-এর একটি কল্পবিজ্ঞান ভৌতিক চলচ্চিত্র। এটি ২০০০ সালে প্রকাশিত মাইকেল ফেবারের উপন্যাস আন্ডার দ্য স্কিন অবলম্বনে নির্মিত হয়েছে। চলচ্চিত্রটি ২০১৩ সালে টেলুরাইড ফিল্ম ফেস্টিবলে এবং ২০১৪ সালে যুক্তরাজ্য ও যুক্তরাষ্ট্রে মুক্তি পায়। এটি সমালোচকদের দ্বারা বেশ প্রশংসা লাভ করে। এছাড়াও বিভিন্ন জরিপে এটি সেরা চলচ্চিত্র হিসেবে নির্বাচিত হয়।
আন্ডার দ্য স্কিন চলচ্চিত্রটি নির্মাণ করেছে ফিল্ম৪ প্রডাকশন, দ্য ব্রিটিশ ফিল্ম ইন্সটিটিউট, স্কটিশ স্ক্রিন, সিলভার রীল এবং ফিল্ম ন্যাশন এন্টারটেইনমেন্ট। এটি ২০১৩ সালে টেলোরাইড ফিল্ম ফেস্টিবলে বের হয়। চলচ্চিত্রটি ১৪ মার্চ ২০১৪ তারিখে যুক্তরাজ্যে এবং ৪ এপ্রিল ২০১৪ যুক্তরাষ্ট্রে মুক্তি পায়।
স্টুডিও জিবলি

স্টুডিও জিবলি, ইনকরপোরেটেড () হচ্ছে একটি জাপানি এনিমেশন চলচ্চিত্র স্টুডিও, যা জাপানের টোকিও শহরের কোগানেই অঞ্চলে অবস্থিত। স্টুডিও জিবলি ১৯৮৫ সালের ১৫ই জুন তারিখে প্রতিষ্ঠিত হয়। স্টুডিওটি মূলত এর এনিমে ফিচার চলচ্চিত্রগুলোর জন্য বিখ্যাত। এছাড়া কিছু স্বল্পদৈর্ঘ্যের চলচ্চিত্র, কিছু টেলিভিশন বিজ্ঞাপন এবং একটি টেলিভিশন চলচ্চিত্র এই স্টুডিও থেকে নির্মিত হয়েছে।
স্টুডিও জিবলির নামকরণ করেছেন এর প্রতিষ্ঠাতাদের মধ্যে অন্যতম এবং এর বর্তমান পরিচালক হায়াও মিয়াজাকি। 'জিবলি' শব্দটির অর্থ হচ্ছে 'সাহারা মরুভূমির মধ্য দিয়ে বয়ে যাওয়া তপ্ত ঝড়'। দ্বিতীয় বিশ্বযুদ্ধের সময় ইতালীয় স্কাউটিং উড়োজাহাজের নামকরণে 'জিবলি' শব্দটি ব্যবহৃত হয়েছিল। মিয়াজাকি উড়োজাহাজ খুব পছন্দ করতেন বলে সেই উড়োজাহাজের নামে তার স্টুডিওর নামকরণ করেন।
পর্তুগীজ দুর্গ, সাহেবগঞ্জ

ভারত উপমহাদেশে সেই রাজা-বাদশাদের আমল থেকেই বিদেশী বণিকরা ব্যবসা বাণিজ্য করার জন্য আসতো। তারমধ্যে ব্রিটিশ, পর্তুগীজ ও আরব বণিকরা উল্লেখযোগ্য। তারা তাদের ব্যবসা বাণিজ্যের সুবিধার্থে এই ভারত উপমহাদেশে বিভিন্ন ধরনের দূর্গ নির্মাণ করত। তেমনি ফরিদগঞ্জ উপজেলার বর্তমান সাহেবগঞ্জ গ্রামে পর্তুগীজ বণিকরা একটি দুর্গ নির্মাণ করেছিল, যার নাম পর্তুগীজ দূর্গ। যা ইতিহাসের সাক্ষী হয়েও আজও দাড়িয়ে আছে।
পঞ্চাদশ শতকের সময় ফরিদগঞ্জ উপজেলাটি প্রায় সমুদ্রের কাছাকাছি হওয়ায় তখনকার বিদেশী বণিকরা ব্যবসা করার জন্য এই জায়গাটিকে বেশি পছন্দ করতেন। তেমনি পঞ্চাদশ শতকের সময় পর্তুগীজরা ব্যবসার জন্য ফরিদগঞ্জ উপজেলার এই সাহেবগঞ্জ গ্রামকে বেছে নিয়েছেন। এবং তাদের ব্যবসার সুবিধার্থে এখানে একটি দুর্গ নির্মাণ করেন। যার নাম পর্তুগীজ দুর্গ। তবে তারা এখানে এই দুর্গটি ব্যবসার উদ্দেশ্যে নির্মাণ করলেও এর পিছনে ছিল অন্য উদ্দেশ্য। পর্তুগীজরা মূলত ছিল জলদস্যু। তাই তারা তাদের এই জলদস্যুতার সুবিধার জন্যই এই দুর্গটি নির্মাণ করেন। আর এই দুর্গটি নির্মাণের মূল উদ্যোক্তা হলেন পর্তুগীজ সেনাপতি এন্টেনিও ডি সিলভা মেনজিস। তিনি ১৫৪০ থেকে ৪৬ এর মধ্যে এই পর্তুগীজ দুর্গটি নির্মাণ করেন। 
ফরিদগঞ্জ উপজেলার সাহেবগঞ্জ গ্রামের এই পর্তুগীজ দুর্গটি ছিল বিশাল আকারের। এটি প্রায় দু'শত একর জমিতে নির্মাণ করা হয়েছিল। সেনাবাহিনীর পর্যবেক্ষণের জন্য একটি টাওয়ার বানানো হয়েছিল। এখানে হাতিশালা ও সুড়ঙ্গপথও তৈরি করা হয়েছিল। 
বর্তমানে এই পর্তুগীজ দুর্গটি লতা-পাতা ও জঙ্গলে জরাজীর্ণ হয়ে রয়েছে। অযত্ন এবং অবহেলার কারণে এটি এখন প্রায় ধ্বংসের মুখে।
আরিফুল হক চৌধুরী

আরিফুল হক চৌধুরী (জন্ম: ২৩ নভেম্বর ১৯৫৯) একজন বাংলাদেশি রাজনীতিবি। তিনি সিলেট সিটি কর্পোরেশনের সাবেক মেয়র। তিনি বিএনপি চেয়ারপারসনের উপদেষ্টা কাউন্সিলের সদস্য।
আরিফুল হকের জন্ম ২৩ নভেম্বর ১৯৫৯ সালে সিলেটের কুমারপাড়ায়। তার পিতার নাম মোঃ শফিকুল হক চৌধুরী এবং মাতার নাম আমিনা খাতুন।
আরিফুল হকের রাজনৈতিক জীবন শুরু করেন বাংলাদেশ জাতীয়তাবাদী ছাত্রদলের সদস্য হিসাবে। তিনি বাংলাদেশ জাতীয়তাবাদী দলের কেন্দ্রীয় কমিটির সদস্য ছিলেন। তিনি সিলেট নগর বিএনপির প্রাক্তন সভাপতি এবং জেলা বিএনপির প্রাক্তন সাধারণ সম্পাদক। ২০০৩ সালে তিনি সিলেট সিটি কর্পোরেশনের কাউন্সিলর হিসাবে নির্বাচিত হন। একইসঙ্গে তিনি সিলেট সিটি কর্পোরেশনের নগর উন্নয়ন ও পরিকল্পনা কমিটির চেয়ারম্যান ছিলেন। তিনি দুই মেয়াদে সিলেট সিটি কর্পোরেশনের মেয়র হিসেবে দায়িত্ব পালন করেন।
তিনি বিএনপি চেয়ারপারসনের উপদেষ্টা কাউন্সিলের সদস্য।
পানি জাদুঘর

পানি জাদুঘর বাংলাদেশের পটুয়াখালী জেলায় অবস্থিত যা ২৯ ডিসেম্বর ২০১৪ সালে অ্যাকশন এইড নামের একটি এনজিও স্থাপন করে। বাংলাদেশের মানুষের নদী-কেন্দ্রিক জীবন-জীবিকা ও সংস্কৃতি তুলে ধরাই এর উদ্দেশ্য।
পটুয়াখালীর কলাপাড়া উপজেলার পাখিমারা এলাকার এবং কুয়াকাটা-ঢাকা মহাসড়কের পাশে একটি দ্বিতল ভবনে পানি জাদুঘরটি প্রতিষ্ঠা করে আন্তর্জাতিক উন্নয়ন সংস্থা অ্যাকশন এইড বাংলাদেশ। বেসরকারি উন্নয়ন সংস্থা আভাস-এর সহযোগিতায় কলাপাড়া উপকূলীয় জনকল্যাণ সমিতি পরিচালনা করছে এই জাদুঘরটি।
২০১৪ সালের ২৯ ডিসেম্বর অ্যাকশন এইড বাংলাদেশ ও আভাসের উদ্যোগে কলাপাড়া উপজেলার পাখিমারা এলাকার কুয়কাটা-ঢাকা মহাসড়কের পশ্চিম পাশে "বিশ্বের অষ্টম ও দক্ষিণ এশিয়ার প্রথম" পানি জাদুঘরটির উদ্বোধন করা হয়।
পানি জাদুঘরে প্রবেশ পথের সম্মুখেই রয়েছে নদীতে বাঁধ তৈরির ফলে নদীর নাব্যতা কমে যাওয়ায় মানুষের জীবন যাত্রার পরিবর্তনের দৃশ্য। বাঁধ তৈরির ফলে শুকিয়ে গেছে নদী। প্রাচীন বাংলার ঐতিহ্য নৌকা শুকিয়ে যাওয়া নদীতে পড়ে আছে। অর্ধ বালুতে ডুবন্ত নৌকার বুকে বিধে আছে দুটি গজাল লোহা। এর মাধ্যমে নদী ও নদীমাতৃক বাংলাদেশকে খুনের প্রতীক হিসেবে তুলে ধরা হয়েছে।
এই জাদুঘরে রয়েছে বাংলাদেশের ৭০০টি নদীর ইতিহাস, বিভিন্ন নদীর পানি, নদীর ছবি, নদীর পানির ইতিহাস ও জলবায়ু পরিবর্তনের কারণে পরিবেশে ওপর বিরূপ প্রতিক্রিয়ার চিত্রসহ বিভিন্ন তথ্য। রয়েছে গ্রামবাংলার মাছ ধরার বিভিন্ন উপকরণ, নদী নিয়ে গান ও পল্লী শিল্প। রয়েছে কাঁসা ও মাটির তৈরি তৈজসপত্র। বাংলাদেশের সঙ্গে ৫৭টি আর্ন্তজাতিক অভিন্ন নদীর ইতিহাস রয়েছে এখানে।
সপ্তাহের মঙ্গলবার ছাড়া প্রতিদিন সকাল ১০টা থেকে সন্ধ্যা ৭টা পর্যন্ত খোলা থাকে। দর্শনার্থী ফি নির্ধারণ করা হয়েছে ১০টাকা।
জাহানারা বেগম

জাহানারা বেগম হলেন একজন বাংলাদেশী সমাজসেবক। পল্লীর সাধারণ মানুষের সেবায় অনন্য সাধারণ অবদানের জন্য ১৯৯৩ সালে তাকে “পল্লী উন্নয়নে স্বাধীনতা পুরস্কার” প্রদান করা হয়।
পল্লীর জনগণের আর্থ-সামাজিক অবস্থার অসাধারণ অবদানের জন্য ১৯৯৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
স্ট্যানলি, ফকল্যান্ড দ্বীপপুঞ্জ

স্ট্যানলি () হলো ফকল্যান্ড দ্বীপপুঞ্জের রাজধানী শহর। পূর্ব ফকল্যান্ড দ্বীপপুঞ্জের অন্যতম এক জলসিক্ত এলাকায় উত্তরমুখী ঢালের উপর শহরটি অবস্থিত।
২০১২ সালের জরিপ অনুযায়ী এর জনসংখ্যা ছিল ২১২১ জন। যেখানে ২০১২ সাল অনুযায়ী পুরো ফকল্যাণ্ড দীপপুঞ্জের জনসংখ্যা ছিল মোট ২৮৪১ জন।
ছানার জিলাপি

ছানার জিলাপি বাংলার মিষ্টির মধ্যে অন্যতম। ছানার বিভিন্ন মিষ্টির মধ্যে এটি অন্যতম কুলীন মিষ্টান্ন। ছানার জিলাপির উৎপত্তি গ্ৰামবাংলায় হয়েছে বলে গণ্য করা হয়। সাধারণত রমজান মাসে এই জিলাপি একটি বিখ্যাত ইফতারি হয়ে ওঠে।
উপকরণ হিসাবে ছানা, চিনি, ঘি প্রয়োজন হয়। উত্কৃস্ট ছানাকে ভালো করে বেঁটে নিতে হবে। এরপর পরিষ্কার কাপড়ের মধ্যে নিয়ে সেটিকে বেঁধে দিতে হবে। এই কাপড়ের নিচের দিকে একটি ছিদ্র করা থাকে। এরপর কড়াইতে ফুটন্ত ঘিয়ে তিনটে করে পাপড়ি ফেলা হয়। ঘিয়ে ভাজা হলে উপরে লালচে স্তর পরে যায়। এরপর সেই ঘিয়ে ভাজা ছানাটিকে চিনির রসে দেওয়া হয়।
নাউতারা বালিকা উচ্চ বিদ্যালয় ও কলেজ

নাউতারা বালিকা উচ্চ বিদ্যালয় ও কলেজ হচ্ছে নাউতারা ইউনিয়নের একটি বালিকা উচ্চ বিদ্যালয়। এটি ১৯৮৬ সালে স্থাপিত হয়। অতীতে সরাসরী ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা।
এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।
বিদ্যালয়টি নাউতারা ইউনিয়ন পরিষদের সন্নিকটে নাউতারা নদীর তীরে পাকা রাস্তা সংলগ্ন মনোরম পরিবেশে অবস্থিত। ১৯৮৬ ইং সালে তৎকালীন রাষ্ট্রপতি হুসাইন মোহাম্মদ এরশাদ মহোদয়ের অনুদানে প্রতিষ্ঠানটি নির্মিত হয়। অধ্যুষিত এই অবহেলিত অঞ্চলে প্রতিষ্ঠানটি নারী শিক্ষার অগ্রদুত হিসাবে অগ্রনী ভূমিকা পালন করিয়া আসিতেছে। প্রতিষ্ঠানটির ভৌগোলিক অবস্থান এবং সমাপনী, জেেএস,সি এবং এস,এস,সি পরীক্ষার ফলাফল অত্যন্ত কৃতিত্বপূর্ণ। সার্বিক সহযোগিতা পেলে প্রতিষ্ঠানটি নারী শিক্ষার ক্ষেত্রে আরও অবদান রাখতে সক্ষম হবে। প্রতিষ্ঠানটি প্রথম শ্রেণি পর্যন্ত মোট ৭৭৬ জন ছাত্রী আছে। মোট শ্রেণি কক্ষের সংখ্যা ১৪টি।
 অত্র বিদ্যালয়ের প্রধান শিক্ষক মোঃ গোলাম হাবীব চৌধূরী
শ্রেণি ছাত্রী মোট
জেএসসি -২০১০ ইং সালে-৪০%, ২০১১ ইং সালে-৮১.৬৯%, ২০১২ ইং সালে-৮৮.০৪%।
এস,এস,সি-২০০৯ ইং সালে-৭৫.৬৮%, ২০১০ ইং সালে-৭২.৪২%, ২০১১ ইং সালে-৮৩.০৫%, ২০১২ ইং সালে-৯২.৮৫%, ২০১৩ ইং সালে-৯২.১০%।
দামাম

দামাম ( "Ad-Dammam") হলো সৌদি আরবের পূর্ব প্রদেশের রাজধানী। এই প্রদেশের বিচারবিভাগীয় ও প্রশাসনিক কার্যক্রম এবং বিভিন্ন সরকারি কার্যালয় ও বিভাগের প্রধান শহর এটি। পূর্ব প্রদেশের মধ্যে দামাম হলো সবচেয়ে বড় শহর এবং রিয়াদ, জেদ্দাহ, মক্কা, মদিনা, তাইফ এর পরে পুরো সৌদি আরবের মধ্যে ষষ্ঠ বৃহৎ শহর। সৌদি আরবের অন্যান্য ১২ টি প্রদেশের রাজধানীর মতো এর গভর্নর নেই। এর পরিবর্তে রয়েছে মেয়র।
দাম্মাম নামের উৎসটি বিতর্কিত। কেউ কেউ মনে করেন যে নামটি অ্যানোমাটোপোইক এবং এটি একটি কাছাকাছি রক্ষায় একটি ড্রামের অবস্থানের জন্য দেওয়া হয়েছিল, যা মৎস্যজীবীদের জাহাজগুলি প্রত্যাবর্তনের বাসিন্দাদের সতর্ক করতে দমদমাহ নামে একটি ধরনে সুর করা হয়েছিল; অন্যরা বলেন যে নামটি দাওওয়ামা (ঘূর্ণি) শব্দটি থেকে এসেছে, এটি নিকটবর্তী একটি স্থান নির্দেশ করে যা সাধারণত মাছ ধরার ধোওয়া এড়ানো উচিত ছিল। তবুও অন্যরা বলেছেন এটি সংস্কৃত শব্দ "ধর্ম" বা পালি শব্দ "ধম" থেকে উদ্ভূত হয়েছে। কথিত আছে যে শহরটি তার নামটি সেই সময় থেকেই পেয়েছিল যখন ধামদূতস (ধর্মের বার্তাবাহক) সম্রাট অশোকের রাজত্বকালে তার শুদ্ধ রূপে জ্ঞান বিশ্বজুড়ে বিতরণ করা হয়েছিল।
মুহাম্মাদের মৃত্যু

মুহাম্মাদের মৃত্যু ইসলামের ইতিহাসে একটি গুরুত্বপূর্ণ ও রহস্যময় ঘটনা যা সংগঠিত হয় ৬৩২ খ্রিষ্টাব্দের ৮ জুন তারিখ মদীনায়। 
বিদায় হজ্জ থেকে ফেরার পর হিজরি ১১ সালের সফর মাসে মুহাম্মাদ জ্বরে আক্রান্ত হন। জ্বরের তাপমাত্রা প্রচণ্ড হওয়ার কারণে পাগড়ির উপর থেকেও উষ্ণতা অনুভূত হচ্ছিল। অসুস্থ অবস্থাতেও তিনি এগারো দিন নামাজের ইমামতি করেন। অসুস্থতা তীব্র হওয়ার পর তিনি সকল স্ত্রীর অনুমতি নিয়ে ময়মুনার গৃহ থেকে আয়িশার গৃহে এসে অবস্থান করতে থাকেন। বলা হয়, এই অসুস্থতা ছিল খাইবারের এক ইহুদি নারীর তৈরি বিষ মেশানো খাবার গ্রহণের কারণে।
"নাবী (সাঃ) এর রোগ ও তাঁর ওফাত। মহান আল্লাহর বাণীঃ আয়শা (রাঃ) বলেছেন, নবী (সাঃ) যে রোগে ইন্তিকাল করেন সে সময় তিনি বলতেন, হে আয়শা! আমি খায়বারে (বিষযুক্ত) যে খাদ্য ভক্ষণ করেছিলাম, আমি সর্বদা তার যন্ত্রণা অনুভব করছি। আর এখন সেই সময় আগত, যখন সে বিষক্রিয়াতে আমার প্রাণবায়ু বের হয়ে যাওয়ার উপক্রম হয়েছে।" (বুখারীঃ ৪০৯৪)
স্ত্রী আয়িশা মতে, মৃত্যুর সময় অনেক কষ্ট পেয়েছেন মুহাম্মাদ
"আয়িশা (রাঃ) থেকে বর্ণিত যে, তিনি বলেন, মৃত্যুর সময় রাসূলুল্লাহ সাল্লাল্লাহু আলাইহি ওয়াসাল্লাম এর যে কষ্ট হতে দেখেছি এরপর কারো মৃত্যুর সময় আসান হতে দেখতে আমার আর কোন ঈর্ষা হয় না।" (সূনান তিরমিজীঃ ৯৮১; অধ্যায়ঃ ১০/ কাফন-দাফন; পরিচ্ছদঃ মৃত্যুর সময় কষ্ট হওয়া।)
১১ হিজরীর পহেলা রবিউল আউয়াল মাসে সোমবার দিন ইসলামের নবী মুহাম্মাদ মৃত্যুবরণ করেন।
মদীনায় স্ত্রী আয়েশার ঘরের যে স্থানে তিনি মৃত্যুবরণ করেন, জানাজার পর সেখানেই তাকে দাফন করা হয়। পরবর্তীতে উমাইয়া খলিফা প্রথম ওয়ালিদের সময়ে, মসজিদে নববীকে সম্প্রসারণ করে হজরত মোহাম্মদ (সাঃ) এর কবরকে এর সম্প্রসারিত এলাকার ভেতরে অন্তর্ভুক্ত করা হয়। বর্তমানেও মসজিদে নববীর অভ্যন্তরেই তার কবর রয়েছে।
আঠারবাড়ী জমিদার বাড়ি

ঈশ্বরগঞ্জ উপজেলার একটি গ্রামের নাম আঠারবাড়ী। এই গ্রামের নামকরণের একটা ইতিহাস রয়েছে। এই গ্রামে ইতিহাসের সাক্ষী হয়ে দাড়িয়ে আছে ঐতিহ্যবাহী আঠারবাড়ী জমিদার বাড়ি। মূলত এই জমিদার বাড়ি থেকেই এই গ্রামের নাম আঠারবাড়ী হয়েছে। এই জমিদার বাড়ির অনেক ইতিহাস আছে। এই জমিদার বাড়িতে বিশ্বকবি রবীন্দ্রনাথ ঠাকুর এসেছিলেন।
এই আঠারবাড়ী জমিদার বাড়িটি প্রতিষ্ঠিত হয় প্রায় ২৫০ শতকে। এই জমিদার বাড়ির গোড়াপত্তনকারী হচ্ছেন দ্বীপ রায় চৌধুরী। দ্বীপ রায় চৌধুরী মূলত যশোর জেলার বাসিন্দা ছিলেন। দ্বীপ রায় চৌধুরী যশোর জেলার একটি পটরগনার জমিদার ছিলেন। পরবর্তীতে তিনি ময়মনসিংহ জেলার ঈশ্বরগঞ্জ উপজেলার শীবগঞ্জে এসে এই জমিদারি ক্রয় করেন। এই শীবগঞ্জের বর্তমান নামই আঠারবাড়ী। দ্বীপ রায় চৌধুরী এখানে আসার সময় তার জমিদার বাড়ির কাজকর্ম করার জন্য আঠারটি হিন্দু পরিবার নিয়ে আসেন এবং তাদেরকে বাড়ি করে দেন। যার কারণেই এই গ্রামের নাম পরবর্তীতে আঠারবাড়ী নামে পরিচিত হয়ে উঠে। দ্বীপ চৌধুরীর জীবননাশের পর এই জমিদার বাড়ির জমিদারি পান তার পুত্র সম্ভুরায় চৌধুরী। কিন্তু তার কোনো পুত্র সন্তান হয়নি। তাই তিনি প্রমোদ রায় নামের এক ব্রাহ্মণকে এনে লালন পালন করেন। পরে ব্রাহ্মণ প্রমোদ রায় চৌধুরীই এই জমিদার বাড়ির জমিদার হন। 
এই জমিদার বাড়ির জমিদার প্রমোদ রায় চৌধুরীর আমত্রণে কবি রবীন্দ্রনাথ ঠাকুর এই জমিদার বাড়িটিতে আগমন করেন। কবি রবীন্দ্রনাথ ঠাকুর ১৯২৬ সালের ১৯শে ফেব্রুয়ারি ঈশ্বরগঞ্জ উপজেলার আঠারবাড়ী রাজবাড়ীতে আসেন। জমিদার প্রমোদ রায় চৌধুরী তার জন্য মধ্যাহ্নভোজ, গান, নাটক ও বিনোদনের আয়োজন করেন।
চন্ডীচরণ সূত্রধর

চন্ডীচরণ সূত্রধর (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে চন্ডীচরণসহ ৯ জন তাতে আঘাত পেয়ে তাৎক্ষণিকভাবে নিহত হন এবং পরদিন হাসপাতালে আরও একজনের মৃত্যুর পাশাপাশি অপর একজনের মৃতদেহ পাওয়া যায় পার্শ্ববর্তী পুকুরপাড়ে।
নিহত হওয়ার পরদিন, ২০ মে, চন্ডীচরণসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে চন্ডীচরণসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে শহীদদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
তাবুক, সৌদি আরব

তাবুক (আরবিঃ تبوك Tabuk) হলো সৌদি আরবের উত্তর-পশ্চিমাঞ্চলের তাবুক অঞ্চলের রাজধানী শহর। এই শহরে জনসংখ্যার পরিমাণ ৫৩৪,৮৯৩ (২০১০ আদমশুমারী)। এটি জর্ডান-সৌদি আরব বর্ডারের কাছাকাছি অবস্থিত। সৌদি আরবের বিমানবাহিনীর সবচেয়ে বৃহৎ আবাসস্থল তাবুক শহরে অবস্থিত।
টলেমি আরবের উত্তর-পশ্চিম কোণে 'তাবাওয়া' নামে একটি জায়গার কথা উল্লেখ করেছিলেন। এই নামটি 'তাবুকা' বা 'তাবুক' এর একটি উল্লেখ হতে পারে। যদি এটি সত্য হয় তবে শহরটি টলেমির সময়ের মতো পুরানো হতে পারে। প্রাক-ইসলামী আরব কবি যেমন আন্তরা এবং নবিকা তাদের কবিতায় এর 'পর্বত' হাসমি 'উল্লেখ করেছিলেন।
এটি অনুতাপ মসজিদ নামেও পরিচিত। এটি মূলত কাদা দিয়ে তৈরি এবং খেজুর কাণ্ড গাছের সাথে ছাদযুক্ত। এটি ১০৬২ হিজরিতে (১৬৫২ সিই) পুনরুদ্ধার করা হয়েছিল। অবশেষে, এর সম্পূর্ণ পুনর্নবীকরণের আদেশ মরহুম বাদশাহ ফয়সাল ইবনে আবদুল-আজিজ আল-মদিনার নবী মসজিদের ধাঁচের সাথে দিয়েছিলেন।
এটি কুরআনে বর্ণিত আ-হাব আল-আইকা (আরবি: ْـَصْـحَـاب الْأَيْـكَـة, "কাঠের সাহাবী") এর দুর্গ হিসাবেও পরিচিত। দুর্গটি খ্রিস্টপূর্ব ৩৫০০ সালের পূর্বে এবং বহুবার পুনরুদ্ধার করা হয়েছে; শেষটি ১০৬২ হিজরিতে (১৬৬২ সিই) হয়েছিল। এটি হজযাত্রীদের স্বাগত জানাতে সিরিয়ার তীর্থ যাত্রা পথ ধরে নির্মিত বেশ কয়েকটি দুর্গ এবং স্টেশনগুলির মধ্যে একটি ছিল। হজযাত্রীদের স্বাগত জানাতে জর্ডানের সীমান্ত থেকে আল-মদিনা যাওয়ার রাস্তা ধরে বেশ কয়েকটি দুর্গ ও স্টেশন নির্মিত হয়েছিল। দুর্গটি দুটি তলা নিয়ে গঠিত। প্রথম তলায় একটি উন্মুক্ত উঠান এবং বেশ কয়েকটি কক্ষ, একটি মসজিদ, একটি কূপ এবং প্রহরীদের দ্বারা ব্যবহৃত ওয়াচ টাওয়ারের দিকে যাওয়ার একটি সিঁড়ি রয়েছে। দুর্গটি এই অঞ্চলের প্রত্নতাত্ত্বিক নিদর্শন হিসাবে বিবেচিত এবং দর্শনার্থীদের জন্য উন্মুক্ত।
তাবুক প্রদেশ

তাবুক (আরবিঃ تبوك Tabuk) হল সৌদি আরবের উত্তর-পশ্চিমাঞ্চলীয় উপকূল বরাবর এবং লোহিত সাগর অতিক্রম করে মিশর অভিমুখী একটি অঞ্চল। এর আয়তন ১৪৬,০৭২ বর্গ কি.মি. এবং মোট জনসংখ্যার পরিমাণ ৭৯১,৫৯৫। এর রাজধানী হলো তাবুক। ১৯৮৭ সাল থেকে নিযুক্ত তাবুকের গভর্নর হলেন ফাহাদ বিন সুলতান।
==পরিবেশ ও প্র
কৃতি==
আজিম চৌধুরীর জমিদার বাড়ি

আজিম চৌধুরীর জমিদার বাড়ি বাংলাদেশ এর পাবনা জেলার সুজানগর উপজেলার দুলাই গ্রামে অবস্থিত এক ঐতিহাসিক জমিদার বাড়ি।
সুজানগর উপজেলার দুলাই গ্রামে প্রায় ২৫০ বৎসর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন একজন মুসলিম। জমিদার আজিম চৌধুরীর নামে জমিদার বাড়িটির নাম হলেও এই জমিদার বাড়িটির মূল গোড়াপত্তনকারী হচ্ছেন জমিদার আজিম চৌধুরীর পিতা রহিম উদ্দিন চৌধুরী। তিনিই এই বংশের প্রতিষ্ঠাতা। জমিদার বাড়িটি আজিম চৌধুরীর নামে হওয়ার কারণ হল। তিনি যখন এই জমিদার বাড়ির জমিদারি পান তখনই এই জমিদার বাড়িটি বিস্তার লাভ করে। তিনি তার জমিদারির সময় ৩টি নীল কুঠি স্থাপন করেন দুলাই গ্রামে। এই জমিদার বাড়িটি একটি দু'তলা বিশিষ্ট প্রাসাদ। এটিতে অনেক দরজা ও এগারটি গেট রয়েছে। একটি আয়াতাকার বিশাল দীঘি দ্বারা সম্পূর্ন জমিদার বাড়ীটি ঘেরা, জমিদার বাড়ির ভেতরে একটি পুকুর, একটি মসজিদ ও অন্দরমহলে একটি পুকুর রয়েছে। জমিদার বাড়িটির নিরাপত্তা রক্ষার জন্য মূল ফটোকে দুটি হাতি ও কামান ছিল। কথিত আছে জমিদারী আমলে বর্তমান পাবনা জেলার সুজানগর উপজেলায় এই জমিদার বংশধরদের মত আরেকটি জমিদার বংশ ছিল। যা ছিল হিন্দু জমিদার বিজয় গোবিন্দ চৌধুরীর জমিদার বংশ। হিন্দু জমিদার বিজয় গোবিন্দ চৌধুরীর সাথে এই মুসলিম জমিদার আজিম চৌধুরীর বেশ ভালো সম্পর্ক ছিল। 
বর্তমানে এই জমিদার বাড়িটি প্রায় ধ্বংসের মুখে। যদিও তা বর্তমানে এই জমিদার বাড়ির বংশধররা রক্ষণাবেক্ষণ করতেছেন। আসলে জমিদারি প্রথা বিলুপ্ত হওয়ার পর তা সরকারের অধীনস্থ হয়ে যায়। পরে এই জমিদার বাড়ির বংশধররা দীর্ঘ আইনি প্রক্রিয়ার মাধ্যমে এই জমিদার বাড়িটি ১৯৯৪ সালে ফিরে পান। এবং তারপর থেকেই তারা এই জমিদার বাড়ির রক্ষণাবেক্ষণের দায়িত্বে আছেন।
বাংলার মন্দির স্থাপত্য

পাল শাসনের পর বাঙালি পৃথক ও সতন্ত্র জাতি হিসাবে প্রকাশিত হয়। গুপ্ত যুগে স্থাপত্য ও শিল্পে যে উত্কর্ষতা লাভ করেছিল তা পাল যুগে আরও সমৃদ্ধ হয়। বাংলার শিল্পের এই ধারাটিকে পূরবী ধারা বলা হয়। সেই সময় বিতপাল, ধীমান ছিলেন পূর্বী ধারার বিখ্যাত শিল্পী। সেই সঙ্গে টেরাকোটা শিল্পেরও প্রভূত উন্নতি হয়। পাহাড়পুরের মন্দিরের (আনুমানিক খ্রিষ্টীয় নবম শতক) টেরাকোটার অনেক উৎকৃষ্ট নিদর্শন পাওয়া গেছে।
পুরো বঙ্গ অঞ্চল ধরেই বাংলার মন্দির স্থাপত্য রীতির বিকাশ ঘটেছিল। বাংলার পশ্চিমে মালভূমি অঞ্চলে প্রথ দিকে বিস্তার একটু বেশি হলেও পরের দিকে সারা বাংলা জুড়েই মন্দির শিল্পরীতির নিদর্শন পাওয়া যায়।
বঙ্গীয় ধারায় যে সকল মন্দির হয়েছিল সেগুলো পূর্বে বর্তমান বাংলাদেশ থেকে পশ্চিমে ঝাড়খণ্ডের পূর্বাংশ পর্যন্ত বিস্তৃত। এই বিশাল অঞ্চল জুড়ে বঙ্গীয় শিল্পরীতিতে মন্দির তৈরি হয়েছে।
বাংলার মন্দির গুলিকে স্থাপত্য শৈলী হিসাবে মূলত ছয়টি ভাগে ভাগ করা যায়। যথাঃ
এছাড়াও কিছু মৌলিক মন্দির দেখা যায়।
"মূল নিবন্ধ: চালা শিল্পরীতি (বাংলার মন্দির স্থাপত্যরীতি)"
চালা শিল্পরীতির বাংলার সমাজজীবনের প্রতিফলন দেখা যায়। এটি খড়ের চালা দাওয়া মাটির ঘরের আদলে তৈরী। এই শিল্পরীতির প্রধান বৈশিষ্ট চলার বাঁকানো শীর্ষ ও কার্নিশ। এটিও কয়েকটি ভাগে বিভক্ত।
"মূল নিবন্ধ: রত্ন শিল্পরীতি (বাংলার মন্দির স্থাপত্যরীতি)"
রত্ন মন্দির চালা মন্দিরের একটি সম্প্রসারিত শিল্পরীতি। চালা শিল্পরীতির মন্দিরের উপর চূড়া বসানো থাকলে তখন তাকে রত্ন মন্দির বলা হয়। রত্ন মন্দিরের বিশেষত্ব হলো চালার বাঁকানো কার্নিশ। চূড়ার সংখ্যা হিসাবে একে সাতটি ভাগে ভাগ করা হয়েছে।
"মূল নিবন্ধ: দালান শিল্পরীতি (বাংলার মন্দির স্থাপত্যরীতি)"
চালা ও রত্ন রীতির শিল্পরীতিতে বাঁকানো কার্নিশ ও ঢালু ছাদের ব্যবহার করা হতো। পরবর্তিতে বাঁকানো কার্নিশ ও ঢালু ছাদের পরিবর্তন করে সোজা কার্নিশ ও সমতল ছাদের শিল্পরীতিকে দালান শিল্পরীতি বলা হয়। এইটকে দুই ভাগে ভাগ করা হয়। যথাঃ
এদেরও আরও কয়েকটি ভাগে ভাগ করা যায়।
"মূল নিবন্ধ: মঞ্চ শিল্পরীতি (বাংলার মন্দির স্থাপত্যরীতি)"
মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়। এর কয়েকটি ধরন হলো -
"মূল নিবন্ধ: মঠ"
"মূল নিবন্ধ: দেউল (স্থাপত্য)"
বাংলার সবথেকে আগের মন্দিরগুলোর মধ্যে দেউল অন্যতম। খ্রিস্টিয় ষষ্ঠশতক থেকে দেউল শিল্পরীতির বিকাশ ঘটে। এরপর মুসলিম শাসনেঁর পর অন্ত-মধ্য যুগে বাংলায় দেউল শিল্পে এক নবজাগরণ আসে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়।
দেউল শিল্পরীতিকে মোটামুটি তিনটে প্রধান ভাগে ভাগ করা যায়।
সুকোমল পুরকায়স্থ

সুকোমল পুরকায়স্থ (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
সুকোমল পুরকায়স্থের আসল বাড়ি ছিলো করিমগঞ্জ জেলার বদরপুর সমষ্টির বাঘবাড়ি এলাকায়।
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুকোমলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।
নিহত হওয়ার পরদিন, ২০ মে, সুকোমলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুকোমলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।